**Povzetek revizijskega poročila *Pravilnost poslovanja Upravne enote Kranj***

Računsko sodišče je revidiralo *pravilnost poslovanja Upravne enote Kranj v letu 2016.*

Cilj revizije je bil podati mnenje o pravilnosti poslovanja Upravne enote Kranj v letu 2016.

Računsko sodišče je o pravilnosti poslovanja Upravne enote Kranj v letu 2016 izreklo *pozitivno mnenje*.

Računsko sodišče je Upravni enoti Kranj podalo *priporočili* za izboljšanje poslovanja in zahtevalo predložitev *odzivnega poročila*, v katerem mora Upravna enota Kranj izkazati, da je Ministrstvo za javno upravo in Ministrstvo za zdravje seznanila z neobstojem pravne podlage za zagotavljanje sredstev zdravstvenim ustanovam za kritje stroškov dela komisij za umetno prekinitev nosečnosti s strani upravnih enot ter da ju je pozvala k pojasnilu načina in določitvi roka za rešitev tega problema.

Ljubljana, 25. aprila 2018